Teenstelling van ‘ideale vrou’ verbeeld in uitstalling | Netwerk24
Teenstelling van ‘ideale vrou’ verbeeld in uitstalling
09 Augustus 2017 07:00
Performing Woman, olieverfwerk deur Kim Berman.
Die verteenwoordiging van vroue in die visuele kunste word belig in die tentoonstelling I Am Rooted, but I Flow wat Vrydagaand in die Pretoriase Kunsvereniging se galery open.
Die kurators poog om die konsep van die ‘‘ideale vrou’’ te verwyder uit die geykte uitbeeldings van vroue in kunswerke. Die vroue wat hier uitgebeeld word, is gestroop, broos, kragtig, beeldskoon, ontwar en onapologeties.
Die Britse skrywer Virginia Woolf se wanhoop oor die talle sosiale verwagtinge wat aan vroue gestel word, het die kurators Johan Conradie en Pfunzo Sidogi aangespoor om werke te kies wat die moderne eise uit te beeld wat aan vroue gestel word.
Werke van kunstenaars soos Kim Berman, Vusi Beauchamp, Majak Bredell, Shenaz Mahomed, Thonton Kabeya, Carol Kuhn, Mary-lee Makunye, Dimakatso Mathopa, Marion Nowak, Liesl Roos en Avi Sooful word uitgestal.
Submerged, fotokuns deur Liesl Roos.
Die uitstalling word Vrydagaand om 19:00 deur prof. Ronel Rensburg geopen. Dit duur tot 26 Augustus.
Die adres: Mackiestraat 173, Nieuw Muckleneuk.
Galery-ure is Dinsdae tot Vrydae van 09:00 tot 18:00 en Saterdae van 09:00 tot 13:00.
Skakel 012 346 3100 of stuur ’n e-pos aan artspta@mweb.co.za vir meer inligting.
Meer oor: Pretoria | Visuele Kuns
Tot R5 m. verwag vir Stern-werk in Londen
Sanlam-portretprys binnekort bekend gemaak
Wonderwêrelde van ‘Miss Helen’ en ‘Outa Lappies’
Kuns wat kyker in voeling bring met herkoms